open-index/open-wikipedia-markdown huggingface dataset:
Stemmeprat i videospill

**[[Nettprat|Stemmeprat]], eller stemmechat, i [[videospill]]** er telekommunikasjon brukt som interkom mellom spillere i flerspillerspill over internett, og foregår ved tale over IP (VoIP). VoIP er innebygd i noen spill, men det kan også brukes tredjeparts kommunikasjonsprogramvare.

## Historie
På slutten av 1990-årene kom de første videospillene med funksjonalitet for stemmeprat med Sega Dreamcast. Eksempler på spill inkluderte Seaman og Alien Front Online, men denne funksjonaliteten krevde aktivt abonnement på SegaNet for å kunne brukes. 

I 2001 lanserte Sony et nettverkskort for PlayStation 2-spillkonsollen, som tillot stemmeprat ved hjelp av et hodesett. I 2002 lanserte Microsoft Xbox Live tjenesten som hadde støtte for stemmeprat. Etterhvert krevde Microsoft at alle Xbox Live-spillutviklere integrerte funksjonalitet for stemmeprat i spillene deres som kunne brukes med Xbox Live-hodesett.

I 2005 ble Nintendo Wi-Fi Connection lansert, en nettbasert flerspillertjeneste for både Nintendo DS og for Wii. *[[Metroid Prime Hunters]]*, som ble utgitt i mars 2006, var det første spillet som tillot stemmeprat med Nintendo DSS-mikrofon. Nintendo ga også ut et Nintendo DS-hodesett for stemmeprat ved siden av utgivelsen av ''Pokerstars Monkey Diamond'' ''og Pearl'' (2006).

I 2010-årene ble tredjepartsprogramvare veldig populær blant spillere, selv om spillene hadde egne VoIP-tjenester innebygd. Notable programvarer inkluderer Discord, TeamSpeak og Mumle. I 2022 ble støtte for Discord lagt til Xbox Series X og S og Xbox One-konsoller, og i 2023 kom kommer støtte i PlayStation 5.

## Effekter
Mens stemmechat har blitt en stor hit i konsollspill had det også ført til utfordringer som ondsinnede spillere (trolling), digital mobbing, trakassering og svindel.

## Se også
* Store nettbaserte flerspiller-spill (MMO-spill)
* Nettspill, spill som spilles over internett eller et lokalt nettverk

## Referanser
Torstein Iversen

**Torstein Iversen** (født 14. juni 1971) er en norsk pokerspiller.

## Meritter
Han ble den første til å ta både tre og fire NM-titler, i 2013 og 2018.
* 4 NM-titler (2008, 2012, 2013, 2018)
* 1 EM-tittel (2003)
* 1 VM-tittel (2008)
* Innlemmet i Norsk Pokerforbunds «Hall of Fame» (2015)

## Referanser


## Eksterne lenker
*
Ahmed Nabil Belbachir

**Ahmed Nabil Belbachir** (født 1973) er en algerisk-født østerriksk informatiker og elektroingeniør.

Han har en doktorgrad fra det tekniske universitetet i Wien om maskinsyn (2005) og en ingeniør- og mastergrad fra Universitetet for vitenskap og teknologi i Oran i henholdsvis elektronikk (1996) og signalbehandling (2000). Han er forskningsdirektør ved NORCE Norwegian Research Centre AS som leder gruppen DARWIN (Data, AI og Robotics) og direktør i euRobotics Aisbl.

Han har gitt ut en oppslagsbok om smarte kameraer og mer enn 100 fagfellevurderte publikasjoner.

## Referanser
Maria Troncatti

**Maria Troncatti** (født 16. februar 1883 i Corteno Golgi i Lombardia i Italia, død i flyulykke 25. august 1969 i Sucúa i provinsen Morona Santiago i Ecuador) var en italiensk nonne som  var misjonær fra kongregasjonen Figlie di Maria Ausiliatrice i Ecuador. Hun er æret som salig av den katolske kirke.
## Biografi
Maria Troncatti var datter av bondeforeldre. Hun ble seg tidlig bevisst et religiøst kall, og av lydighet mot faren avventet hun til hun var myndig til å søke seg til klosterlivet. Hun inntrådte hos  *Figlie di Maria Ausiliatrice* i 1907.

Under første verdenskrig virket hun som sykepleier ved Røde Kors militærsykehus i Varazze. 

I 1922 ble hun sendt som misjonær til Ecuador. Søster Maria Troncatti utøvde sitt apostolat sammen med to andre ordenssøstre blant urbefolkningen i Amazonas, og sørgte for å bringe humanitær bistand og åndelig rikdom til disse befolkningene. Hun virket først og fremst blant shuarene, som er en av stammene i jívarogruppen. Hun bygde opp misjonsstasjoner i Macas, Sevilla Don Bosco og  Sucúa.  Hun hadde oppgaver som kateket, lærer, sykepleier, sårlege, tannlege og anestesisøster, yog arbeidet 16 til 17 timer om dagen. Hun viet seg helt til evangelisering og fremme av menneskeverdet. Blant indianerkvinnene arbeidet hun får den kristne ekteskapsforståelse. Hun fikk raskt de innfødtes sympati, og de gav henne  tilnavnet *nostra mamita*.

Maria Troncatti døde 25. august 1969 i en flyulykke.

Hun ble saligkåret av pave Benedikt XVI i 2012.

## Referanser
Oljefondet (TV-serie)

***Oljefondet*** er en norsk politisk komedie-drama TV-serie som opprinnelig ble sendt fra 8. januar 2018 til 3. februar 2019 på TVNorge. Serien består av én sesong og ti episoder. Showet er laget av Harald Zwart og har Håkon T. Nielsen, Evelyn Rasmussen Osazuwa og Stella Sophia Zwart i hovedrollene.

Serien fokuserer på de fiktive kontorene til Oljefondet, et av de to statlige investeringsfondene til Statens pensjonsfond, og de to hoveddynamikkene i økonomisk styring som råder der; den liberale og den sosialdemokratiske.

## Referanser


## Eksterne lenker
*Nordisk Film 
*
Everardus Antonius M. Baaij

**Everardus Antonius M. Baaij** S.C.I. (født 24. mars 1921 i Rotterdam i Nederland; død 31. januar 2012 i Port Elizabeth i Sør-Afrika) var en nederlandsk katolsk ordensgeistlig, misjonær og biskop av Aliwal.
## Liv og virke
### Dehonianer, prest
Everardus Antonius M. Baaij inntrådte i dehonianerkongregasjonen og ble presteviet 20. juli 1947. Han virket først i Canada og i USA før han ble sendt til Sør-Afrika.
### Biskop i Sør-Afrika
Pave Paul VI utnevnte ham den 17. desember 1973 til biskop av Aliwal. Erkebiskopen av Bloemfontein, Joseph Patrick Fitzgerald O.M.I., bispeviet ham den 23. mai året etter; medkonsekrerende var Johannes Baptist Lück S.C.I., emeritert biskop av Aliwal, og Joseph Anthony De Palma S.C.I., biskop av De Aar. 

Den 30. oktober 1981 innvilget pave Johannes Paul II hans helsebetingede fratreden.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Martin Lucas (1894-1969) *1945
* Kardinal Owen McCann (1907-1994) *1950
* Erkebiskop Joseph Patrick Fitzgerald, O.M.I. (1914-1986) *1966
* Biskop *Everardus Antonius M. Baaij*, S.C.I. (1921-2012) *1974

## Referanser
Joseph Patrick Fitzgerald

**Joseph Patrick Fitzgerald** O.M.I. (født 7. januar 1914 i Ballyhahill i County Limerick i Irland i Storbritannia; død 16. februar 1986) var en irsk katolsk ordensgeistlig og erkebiskop i Sør-Afrika.
## Liv og virke
### Prest
Fitzgerald ble presteviet 25. mai 1940 for oblatfedrene.
### Erkebiskop av Bloemfontein
Pave Paul VI utnevnte ham den 6. august 1966 til erkebiskop av Bloemfontein. Han ble bispeviet 18. oktober samme år av erkebiskopen av Cape Town, Owen McCann. Medkonsekratorer var Denis Eugene Hurley O.M.I., erkebiskop av Durban, og John Colburn Garner, erkebiskop av Pretoria. 
### Erkebiskop av Johannesburg
Den 24. januar 1976 utnevnte pave Paul VI ham til Pretoria. Dette var da fortsatt et bispedømme og ble ikke elevert til erkebispedømme før i 2007. Men ettersom Fitzgerald allerede var erkebiskop, beholdt han denne rang som personlig tittel *(ad personam)*.  

Den 2. juli 1984 innvilget pave Johannes Paul II hans avskjedssøknad, og så døde han under to år etter.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Martin Lucas (1894-1969) *1945
* Kardinal Owen McCann (1907-1994) *1950
* Erkebiskop *Joseph Patrick Fitzgerald*, O.M.I. (1914-1986) *1966

## Referanser
Polycatus

***Polycatus*** er en slekt av snutebiller. 

## Utseende
Middelsstore, ovale, mørke snutebiller med kort, bred snute. Kroppen er kledt med mer eller mindre metallisk fargede skjell som danner ulike mønstre. Pronotum er lengre enn bredt, mye smalere enn de ovale dekkvingene.

## Levevis
De voksne billene finnes ofte på bladene av ulike busker og trær.

## Utbredelse
Gruppen er endemisk for Filippinene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Polycatini]]** Marshall, 1956
******** Slekten ***Polycatus*** Heller, 1913 
********* *[[Polycatus aurofasciatus]]* Heller, 1913
********* *[[Polycatus barsevskisi]]* Bramanti, Bramanti & Rukmane-Bārbale, 2020 
********* *[[Polycatus bramantii]]* Rukmane-Bārbale, 2020 
********* *[[Polycatus caterinae]]* Bramanti & Bramanti, 2020
********* *[[Polycatus eupholoides]]* Heller, 1915
********* *[[Polycatus jaegeri]]* Bramanti & Bramanti, 2020
********* *[[Polycatus mimicus]]* Bramanti, Bramanti & Rukmane-Bārbale, 2020
********* *[[Polycatus negrosensis]]* Bramanti, Bramanti & Rukmane-Bārbale, 2020
********* *[[Polycatus opulentus]]* Heller, 1929
********* *[[Polycatus panayensis]]* Schultze, 1918
********* *[[Polycatus vivesi]]* Bramanti & Bramanti, 2020
********* *[[Polycatus waoensis]]* Bramanti & Bramanti, 2020

## Referanser




## Eksterne lenker
*
Mathias Olsen Rygh

**Mathias Olsen Rygh** var (født 5. januar 1862 i Mjøndalen i Nedre Eiker, død 20. januar 1916 i Nedre Eiker) sønn av lærer ved Mjøndalen bruksskole, Tollef Olsen. Selv var han en lærer, gårdsbruker, tilsynsmann og politiker.

## Karriere
Rygh var tilsynslærer ved Mjøndalen skole og gårdbruker på Rygg. I 1909-10 var han formann i skolestyret, fra 1894 satt han i direksjonen for Ekers Sparebank frem til fellesskapet med Øvre Eiker ble oppløst i 1910. Deretter var han formann i direksjonen for Nedre Eiker Sparebank. I 1898—1911 var Rygh tilsynsmann for Riksforsikringsanstaltens avdeling i Nedre Eiker. Rygh var i 1909 konstituert som lensmann og herredskasserer og var nyttet som skjønnsmann og takstmann ved mange anledninger. Rygh var i mange år formann i det liberale samlingsparti i Nedre Eiker. I 1907 ble han valgt inn i det styre som skulle forberede en omorganisering av samlingspartiet i amtet, og etter nyordningen i 1908 ble han formann i styret for samlingspartiets Buskerudkrets og medlem av styret for amtspartiet. 

### Ordfører
I 1898 avløste Rygh, Carl Pedersen Stenseth som ordfører da han representerte Det Liberale Samlingspartiet i Nedre Eiker. I samme tidsrom som han var ordfører, var han også overformynder-revisor for Buskeruds amt. Høsten 1913 ble han igjen innvalgt i Herredsstyret, og medlem av Formannsskapet. Han var i tidsrommet 1909–10 formann i Nedre Eiker skolestyre, der ble han avløst av M. O. Orning.

Rygh skal ha vært en entusiastisk tilhenger av unionsoppløsningen, og det fortelles at det var han som heiste det første rene norske flagget i kommunen, på gården Øvre Rygg. Da hans yngste datter, Nora kom til verden den 15. august i 1905, to dager etter folkeavstemmingen, forsøkte han å overtale prost Sønderaall til å skyve fødselsdatoen to dager tilbake i kirkebøkene. Det gikk Sønderaall ikke med på. Mathias Rygh rakk bare å bli 54 år gammel da han døde 20. januar 1916 i Nedre Eiker.

## Familie
Olsen Rygh giftet seg med Anna Pauline Rygh (født. Aasen den 23. april 1863 i Nedre Eiker) og sammen fikk de barna: Aagaat Rygh, Haakon Rygh, Per Aasen Rygh (født. 1886), Birgit Rygh (født. 1887), Thorleif Rygh (født. 1889), Dina Rygh (født. 1890) og Nora Rygh (født. 1905)

## Referanser
Erwin Hecht

**Erwin Hecht** O.M.I. (født 13. oktober 1933 i Burgrieden i Tyskland, død 19. november 2016 i Hünfeld i Hessen i Tyskland) var en tysk katolsk prelat og biskop av Kimberley i Sør-Afrika.
## Liv og virke
### Prest
Erwin Hecht ble prestevuiet den 26. juli 1959 som medlem av Oblatfedrene (O.M.I.).
### Hjelpebiskop, så biskop, av Kimberley
Den 3. februar 1972 utnevnte pave Paul VI ham til titulærbiskop av *Obba* og hjelpebiskop av Kimberley. Han mottok bispevielsen den 11. mai 1972 av erkebiskopen av Bloemfontain, Joseph Patrick Fitzgerald O.M.I.; medkonsekratorer var biskopen av Leribe, Paul Khoarai, og biskopen av Mariannhill, Martin Elmar Schmid C.M.M. 

Den 1. juli 1974 utnevnte pave Paul VI ham til biskop av Kimberley.

Den 15. desember 2009 innvilget pave Benedikt XVI hans aldersbetingede avskjedssøknad. Etter å ha tilbrakt litt mer tid i sitt tidligere bispedømme, vendte Hecht tilbake til Tyskland og tilbrakte sin pensjonisttilværelse i Bonifatius-klosteret i Hünfeld. Han fortsatte å gjøre pastoralt arbeid. 

Erwin Hecht døde den 19. november 2016 i en alder av 83 år i Hünfeld.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Martin Lucas (1894-1969) *1945
* Kardinal Owen McCann (1907-1994) *1950
* Erkebiskop Joseph Patrick Fitzgerald, O.M.I. (1914-1986) *1966
* Biskop *Erwin Hecht*, O.M.I. (1933-2016) *1972

## Referanser
Merus

***Merus*** er en gruppe av snutebiller. 

## Utseende
Middelsstore, kraftige, avlange snutebiller med lang snute. De er gjerne brunsvarte med lyse lendgestriper.

## Utbredelse
Gruppen er for det meste utbredt i Sørøst-Asia og Afrika.

## Systematisk inndeling
Listen er trolig ufullstendig.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[skogsnutebiller]], [[Molytinae]]** Schönherr, 1823
******* Stammen **[[Mecysolobini]]** Reitter, 1913 
******** Slekten ***Merus*** Gistel, 1857 (= *Mecysolobus* Reitter, 1905)
********* *[[Merus alboguttatus]]* (Wiedemann, 1823)
********* *[[Merus albolineatus]]* (Boheman, 1836)
********* *[[Merus cribrithorax]]* (Kolbe, 1898)
********* *[[Merus denticulatus]]* (Kolbe, 1898)
********* *[[Merus dentirostris]]* Alonso-Zarazaga, 2013
********* *[[Merus erro]]* (Pascoe, 1883)
********* *[[Merus exilis]]* (Boheman, 1836)
********* *[[Merus flavosignatus]]* (Roelofs, 1875)
********* *[[Merus franzi]]* (Hoffmann, 1965)
********* *[[Merus freidbergi]]* Friedman, 2019
********* *[[Merus griseolineatus]]* (Kolbe, 1883)
********* *[[Merus kanoi]]* (Voss, 1932)
********* *[[Merus konoi]]* Alonso-Zarazaga, 2013
********* *[[Merus kuvanguensis]]* (Hustache, 1937)
********* *[[Merus leopardus]]* Alonso-Zarazaga, 2013
********* *[[Merus lobipennis]]* Alonso-Zarazaga, 2013
********* *[[Merus murranus]]* (Marshall, 1942)
********* *[[Merus nepalensis]]* Alonso-Zarazaga, 2013
********* *[[Merus schereri]]* Alonso-Zarazaga, 2013
********* *[[Merus subtilis]]* (Fåhraeus, 1871)
********* *[[Merus tristis]]* Alonso-Zarazaga, 2013
********* *[[Merus unifasciatus]]* Morimoto & Kojima, 2007
********* *[[Merus viator]]* Alonso-Zarazaga, 2013
********* *[[Merus vicinus]]* (Haaf, 1961)
********* *[[Merus westermanni]]* Alonso-Zarazaga, 2013
********* *[[Merus yoshidai]]* Alonso-Zarazaga, 2013

## Referanser




## Eksterne lenker
*
Heinz Wilhelm Steckling

**Heinz Wilhelm Steckling** O.M.I. (født 23. april 1947 i Verl nær Gütersloh i Nordrhein-Westfalen i Vest-Tyskland) er en tysk oblatmisjonær og katolsk biskop av Ciudad del Este i Paraguay.
## Liv og virke
### Bakgrunn
Wilhelm Steckling vokste opp i Spexard sørøst for Gütersloh i Nordrhein-Westfalen. Han sluttet seg til misjonsordenen Oblatfedrene, i Tyskland også kjent som *Hünfelder*oblatene, og avla sine første løfter den 1. mai 1967.
### Prest
Etter å ha studert teologi og filosofi ved Johannes Gutenberg-universitetet i Mainz, avla han sine siste løfter 15. april 1973. Samme dag ble han ordinert til diakon av biskopen av Mainz, kardinal Hermann  Volk. Den 20. juli 1974 ble han presteviet av biskopen av Kimberley i Sør-Afrika, Erwin Hecht O.M.I., i *Broder Konrad-kirken* i Spexard. 

Som misjonær arbeidet han i det apostoliske vikariat Pilcomayo helt vest i Paraguay, blant annet som kapellan for *St. Vincent de Paul* i Independencia.

Fra 1986 til 1992 var han provinsial for ordensprovinsen Nord-Argentina. Fra 1992 til 1998 var han medlem av generalkurien for oblatene, før han ble valgt til kongregasjonens generalsuperior i 1998 av generalkapittelet, som bestod av rovinsialene og andre representanter for ordenssamfunnet. Hans andre periode ble avsluttet i 2010.

Han var konsulent for Kongregasjonen for folkenes evangelisering og Det pavelige råd for interreligiøs dialog. 

Han ble i 2010 rektor ved oblatenes seminar i Paraguays hovedstad Asunción.

### Biskop av Ciudad del Este
Pave Frans utnevnte ham til biskop av Ciudad del Este helt øst i Paraguay den 15. november 2014. Han ble bispeviet den 21. desember 2014 av biskopen av Caacupé, Catalino Claudio Giménez Medina; medkonsekratorer var Lucio Alfert O.M.I., apostolisk vikar av Pilcomayo, og Ricardo Jorge Valenzuela Ríos, biskop av Villarrica del Espíritu Santo.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Biskop Luigi Giuseppe Lasagna, S.D.B. (1850-1895) *1893
* Erkebiskop Juan Sinforiano Bogarín (1863-1949) *1895
* Erkebiskop Juan José Aníbal Mena Porta (1889-1977) *1936
* Erkebiskop Felipe Santiago Benitez Avalos (1926-2009) *1961
* Biskop Catalino Claudio Giménez Medina, P. Schönstatt (1940- ) *1991
* Biskop *Heinz Wilhelm Steckling* O.M.I. (1947-) *2014

## Referanser
Carl Pedersen Stenseth

**Carl Pedersen Stenseth** (født 28. august 1841 i Nedre Eiker, død 16. oktober 1925 i Nedre Eiker) ble født på gården Steinset i Nedre Eiker kommune. Carl viste seg å være egnet i politikken og representerte det politiske partiet Høyre. Han startet først som medlem av fattigstyre og ligningskommisjonen. Da han var 31 år gammel ble valgt inn i kommunestyret og i 1880 ble han valgt til formannskapet i Eker. Stenseth var en stor tilhenger av delingen av Eiker kommune til Øvre og Nedre Eiker, han var medlem av delingskomiteene av 24. mai 1880 og 24. januar 1884. Den siste var det som utarbeidet de endelige regler for oppgjøret med Øvre Eiker. Carl satt i herredsstyret i over 30 år, nærmere sagt til 1908, og han var medlem av formannskapet i 25 år. I tillegg var han forlikskommissær i 21 år fra 1887, valgmann ved alle stortingsvalg fra 1882 til 1903, skjønnsmann og takstmann for Hypotekbanken og Norges Brannkasse og formann i direksjonen for Nedre Ekers Aktiebank. Fra 1895 til 1909 var han tømmerannammer for Mjøndalens Cellulosefabrik og senere kontrollør for Drammensvassdragets tømmermålerforening. Carl endte opp med og bli 84 år gammel da han døde den 16. oktober 1925 i Nedre Eiker.

## Mjøndalsbrua
Det var på Carl Stenseths initiativ at brusaken i Mjøndalen ble tatt opp i herredsstyret. I det siste møtet han skulle lede som ordfører, 20. desember 1897, hadde han sendt inn forslag om at kommunen skulle søke om bevilgninger til bruarbeidet. Forslaget ble oversendt det nye formannskap. I 1897 kom han ikke med i formannskapet og i representantskapet kom han først på 10. plass.

## Ordfører
Stenseth ble ordfører i april 1887 og satt som ordfører i Nedre Eiker til utgangen av 1897. Han var deretter varaordfører i perioden etter. 

## Familie
Han giftet seg med Maren Stenseth, og sammen fikk de fem barn: Martha Stenseth, Marie Stenseth, Peder Stenseth, Kaspara Stenseth og Hulda Stenseth.

## Referanser
Robert Knauss

**Robert Knauss** (1892–1955) var en tysk general i Wehrmachts Luftwaffe under andre verdenskrig. 

Han deltok som infanterist under første verdenskrig og ble såret to ganger. Etter krigen studerte han samfunnsvitenskap og statsrett ved universitetet i Berlin, der han også tok en doktorgrad. Han arbeidet i riksforbundet for tysk industri og fra 1924 for Aerolloyd. I 1926 ble han trafikksjef og medlem av styret i Lufthansa. Samme år fløy han en tremotors Junker-maskin over Sibir og Mandsjuria til Beijing for å forberede en tysk-russisk-kinesiske transeurasisk linje, både politisk og teknisk. 

Knauss leverte i 1932 under pseudonym en avhandling (*Luftkrieg 1936*) om en tenkt luftkrig mellom Storbritannia og Frankrike. Luftkrigen omfattet terrorbombing av fiendtlige, i dette tilfellet franske byer og industrianlegg. Knauss hevdet at bombeangrep mot byer og industri kunne føre til et samfunnsmessig sammenbrudd, og jo svakere den nasjonale holdning i samfunnet var, desto raskere ville sammenbruddet komme.

Etter andre verdenskrig ble Knauss medlem av gruppen som utformet Himmeroder Denkschrift, et notat for remilitarisering av Tyskland.

## Referanser
Omophorus

***Omophorus*** er en slekt av snutebiller. 

## Utseende
Middelsstore, kraftige, brede snutebiller.

## Utbredelse
Gruppen er utbredt i Asia og Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[skogsnutebiller]], [[Molytinae]]** Schönherr, 1823
******* Stammen **[[Metatygini]]** Pascoe, 1888 
******** Slekten ***Omophorus*** Schönherr, 1835 (= *Metatyges*) 
********* Underslekten *Omophorus* (i snever forstand) - Afrika
********** *[[Omophorus boxi]]* Marshall, 1944
********** *[[Omophorus cupreus]]* Schenkling & Marshall, 1936
********** *[[Omophorus hacquardi]]* (Chevrolat, 1881)
********** *[[Omophorus indispositus]]* Boheman, 1845
********** *[[Omophorus nicodi]]* Hustache, 1925
********** *[[Omophorus occidentalis]]* Fairmaire, 1900
********** *[[Omophorus parvus]]* Faust, 1899
********** *[[Omophorus stomachosus]]* Boheman, 1836
********** *[[Omophorus turritus]]* Marshall, 1917
********* Underslekten *Pangomophorus* Voss, 1960 - Ny-Guinea
********** *[[Omophorus biroi]]* Voss, 1960
********* Underslekten *Sinomophorus* Wang, Alonso-Zarasaga, Ren & Zhang, 2011 - Sørøst-Asia
********** *[[Omophorus rongshu]]* Wang, Alonso-Zarasaga, Ren & Zhang, 2011
********** *[[Omophorus wallacei]]* Tseng, Hsiao & Hsu, 2018

## Referanser




## Eksterne lenker
*
Ole Gulbrandsen

**Ole Gulbrandsen** (født 1885) var en politiker og mekanisk reparatør ved Krokstad Cellulosefabrik. Han var sønn av Johan Guldbrandsen (født 1858) og Otilie Anette Bredine Olsen (født 1858) og hadde en søster Sigrid Helene Guldbrandsen (født 1883). Ole Gulbrandsen representerte Arbeiderpartiet da han satt i herredsstyret i Nedre Eiker kommune i årene fra 1920 frem til 1922 og varaordfører samme periode. I 1926 til 1928 var han med på ny og var da som ordfører da han erstattet Anton Blomkvist. Han var senere forretningsfører for Trygdekassen, hvor han 24. april 1933 ble suspendert etter det ble avdekket underslag gjennom en inspeksjon fra rikstrygdeverket. Gulbrandsen erkjente at han hadde begått underslag, men hevdet samtidig at endel må tilskrives sommel.

## Referanser
Termokarst

**Termokarst** er en type terreng preget av svært uregelmessige overflater med myrlendte forsenkninger og små humper dannet når is-rik permafrost tiner. Termokarst forekommer i arktiske områder og områder med permafrost, og i mindre skala i høyfjellsområder som Himalaya og i Alpene.

## Termokarstdannede innsjøer
En termokastdannet innsjø (engelsk *thermokarst lake)* er vanligvis en grunn innsjø som samler seg i en forsenkning, dannet ved tining av isrik permafrost. En nøkkelindikator for termokarstdannede innsjøer er forekomsten av overflødig is i bakken, samt et isinnhold på over 30 % volum. Termokarstdannede innsjøer har en tendens til å dannes og forsvinne på en syklisk måte, noe som resulterer i en forutsigbar livssyklus. En fortsatt tining av permafrostsubstratet kan føre til drenering av sjøen.

Disse innsjøene finnes vanligvis i det arktiske og subarktiske lavlandet, inkludert det vestlige canadiske Arktis (eksempelvis. Banks Island, Victoria island), Alaskakysten, Yukon Territory og det alluviale lavlandet i nord-Eurasia og Sibir.

Dybden av permafrost under en innsjø vil generelt være mindre, og hvis innsjøen har tilstrekkelig dybde, kan det oppstå en talik under innsjøen. Den generelle morfologien (form, dybde, omkrets) er varierende. Noen innsjøer er orientert (orienterte sjøer), noe som betyr at de generelt er langstrakte i en bestemt retning. Selv om orienterte sjøers dannelsesmekanisme ikke er sikker, antas de rådende vindene eller stormene å være årsaken for orienteringen.

## Eksterne lenker
*
Lucio Alfert

**Ludger «Lucio» Alfert** O.M.I. (født 18. november 1941 i Heek i Münsterland i Tyskland) er en tysk katolsk biskop og emeritert apostolisk vikar i det apostoliske vikariatet Pilcomayo i Paraguay.
## Liv og virke
### Bakgrunn
Ludger Alfert vokste opp sammen med syv søsken i Münsterland.  

Han ble uteksaminert fra oblatfedrenes internatskole *Mariengarden Gymnasium* i Burlo i 1964 med *abitur* fra *Gymnasium Remigianum* i Borken. Han begynte straks ved oblatfedrenes novisiat i *Maria Engelport-klosteret*. Han studerte teologi og filosofi ved ordenens høyskole i Hünfeld og i Fulda. Han avla sine løfter den 17. februar 1972 i oblatkongregasjonen. 
### Prest
Han ble ordinert til prest den 15. april 1972 og har siden virket som misjonær i Paraguay.

### Apostolisk vikar av Pilcomayo og titulærbiskop
Den 24. januar 1986 ble han utnevnt til apostolisk vikar av Pilcomayo og titulærbiskop av *Tubyza*. Han ble bispeviet den 21. mai 1986 av biskopen av La Rioja i Argentina, Bernhard Heinrich Witte O.M.I.; medkonsekratorer var biskopen av Benjamín Aceval, Mario Melanio Medina Salinas, og biskopen av San Juan Bautista de las Misiones, Carlos Milcíades Villalba Aquino. 

Alfert var formann for *Coordinación Nacional de Pastoral Indígena* innen Den paraguayanske bispekonferanse.

Den 18. november 2022 innvilget pave Frans hans aldersbetingede avskjedssøknad.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
* Erkebiskop Nicolás Fasolino (1887-1969) *1932
* Biskop Ítalo Severino Di Stéfano (1923-2002) *1964
* Biskop Bernardo Enrique Witte, O.M.I. (1926-2015) *1977 
* Biskop *Lucio Alfert* (1941- ) *1986

## Referanser
The Cuphead Show!

***The Cuphead Show!*** er en amerikansk-canadisk animert fantasy- og komiserie for barn utgitt på Netflix i . Serien er løst basert på videospillet *[[Cuphead]]* fra 2017. 

Første sesong ble utgitt 18. februar 2022 på Netflix, den var på 12 episoder. Andre sesong består av 13 episoder ble utgitt 19. august 2022. Tredje sesong kom ut 18. november 2022 og har 11 episoder. 

Serien er også blitt dubbet på norsk.

## Handling
Serien handler om Cuphead og Mugman som kommer til Djelvelens kasino og spiller sjel ball, Cuphead taper og ender opp med å skylde Djevelen sjela hans, utenom det konfronterer Cuphead og Mugman diverse problemer og møter forskjellige folk.

## Rollefigurer
* Cuphead
* Mugman
* Gamle Kjele (engelsk: Elder Kettle)
* Djevelen (engelsk: The Devil)
* Kong Terning (engelsk: King Dice)
* Ms. Chalice / Beger
* Pork Rind
* Baby
* Kvekk (engelsk (Croacs)

## Norske stemmer
* Sveinung Oppegaard som Cuphead
* Stein Johan Grieg Halvorsen som Mugman
* Magnus Nielsen som Gamle Kjele
* Hans Marius Hoff Mittet som Djevelen
* Morten Bergheim som Kong Terning
* Tiril Heide-Steen som Ms. Chalice / Beger
* Lars Reynert Olsen som Pork Rind
* Sanna Bjerkvedt som Baby
* Øyvind B. Lyse som Kvekk
* Lise Mæland synger introsangen

Også medvirket: Jeppe Westerby, Lars Dahl Dolva, Marit Synnøve Berg, Marthe Arnseth Jacobsen, Trond Teigen

## Engelske/originale stemmer
* Tru Valentino som Cuphead
* Frank Todaro som Mugman
* Grey DeLisle som Ms. Chalice / Beger
* Joe Hanna som Gamle Kjele
* Cosmo Segurson som Pork Rind og Elefant
* Wayne Brady som Kong Terning
* Luke Millington-Drake som Djevelen
* Dave Wasson som Hjelper og telefon
* Chris Wylde som Ribby
* Rick Zieff som Kvekk
* Andrew Morgado som Stickler
* Keith Ferguson som Bowlboy

## Referanser


## Eksterne lenker
*
Sophrorhinus

***Sophrorhinus*** er en slekt av snutebiller (Curculionidae). 

## Utseende
Små (gjerne 2 – 6 mm), korte, høyt hvelvede biller, gjerne brunlige og matte med mønster dannet av lyse skjell. De mangler fasettøyne og er blinde. Kroppen er vanligvis helt dekket av skjell, noen av dem gjerne oppstående og hårlignende. **Hodet** er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (*mesosternum*). Antennene er festet rundt midten av snuten. **Brystskjoldet** (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. **Dekkvingene** er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. **Beina** er kraftige og forholdsvis lange, lårene er vanligvis utannede, men kan ha en tann på undersiden. Leggene (*tibiae*) ender i en krok (*uncus*). Føttene er nokså korte og kan foldes tilbake mot leggen. 

## Levevis

## Utbredelse
Slekten er vidt utbredt i det vestlige og sentrale Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[tresnutebiller]], [[Cryptorhynchinae]]** Schönherr, 1825 eller Molytinae
******* Stammen **[[Sophrorhinini]]** Lacordaire, 1866
******** Slekten ***Sophrorhinus*** Rouzet, 1855 
********* *[[Sophrorhinus duvernoyi]]* Rouzet, 1855
********* *[[Sophrorhinus gbanjaensis]]* Daramola, 1974
********* *[[Sophrorhinus insperatus]]* (Faust, 1895)
********* *[[Sophrorhinus quadricristatus]]* (Faust, 1894)

## Referanser




## Eksterne lenker

*
Kim Rygel

**Kim Rygel** (født 14. januar 1968) er en norsk tidligere profesjonell sportsdanser.

Sammen med sin partner Cecilie Brinck Rygel vant han åtte VM-gull og åtte EM-gull i perioden 1985–1995.
De vant tilsammen 32 medaljer i i EM og VM, og er med dette Norges mestvinnende dansepar.
De vant også kongepokalen i 1989, 1990 og 1991.

Han deltok i Mesternes Mester i 2014.

## Medaljer i internasjonale mesterskap

## Kilder
*
Kristian Strøm (ordfører)

**Kristian Strøm** (1897–1980) var en norsk skolemann og politiker.

Han var ordfører i Roan kommune fra 1946 til 1951. Han hadde også vært medlem av kommunestyret og formannskapet før okkupasjonen. Han var formann i skolestyret i Roan i fire år og formann i fattigstyret i ni år.

Som ordfører var Strøm valgt på en bygdeliste for grendene ved Brandsfjorden, men satt fra 1951 i kommunestyret som representant for Kristelig Folkeparti. Ved stortingsvalget 1949 stilte Strøm på Kristelig Folkepartis liste i Sør-Trøndelags fylkes landdistrikter. Han gav seg som kommunepolitiker ved valget i 1959, etter 25 år i kommunestyret.

Han hadde også verv i avholds- og misjonslag.

Han vokste opp på et lite bruk på Straum ved Brandsfjorden. Han gikk Fredly ungdomsskole og Nesna lærerskole. Han var lærer på Straum og Sumstad fra 1923 til 1950, deretter skoleinspektør i kommunen. Han gikk av med pensjon i 1967.

## Referanser
Raymond Myhrengen

**Raymond Myhrengen** (født 24. juli 1957) er en norsk tidligere sportsdanser.

Sammen med sin partner Gunn Myhrengen vant han to VM-gull og tre EM-gull i perioden 1979–1987.
De vant tilsammen 26 medaljer i i EM og VM, og er med dette Norges nest mestvinnende dansepar, bare slått av Kim og Cecilie Rygel.
De vant også kongepokalen i 1980.

Han var dommer i superfinalen i *[[Skal vi danse (TV-program)|Skal vi danse]]* i 2008.

## Medaljer i internasjonale mesterskap

## Kilder
*
Lasse Ødegaard

**Lasse Ødegaard** (født 16. april 1959) er en norsk tidligere sportsdanser.

Sammen med sin partner Laila Kragebøl ble han verdensmester i 1990, og europamester i 1989 og 1990.
De vant også kongepokalen i 1988.

## Medaljer i internasjonale mesterskap

## Kilder
*
Åset skole

**Åset skole** er en barne- og ungdomsskole i  Åfjord kommune i Trøndelag.

Den er kommunes største skole, og ligger sentralt ved Norddalselva i kommunesenteret Å i Åfjord, nærmeste naboer er Åfjord videregående skole og Åfjordhallen. Skolen tar imot elever fra hele kommunen bortsett fra Stoksund og Roan som har egne skolekretser.

Det har vært skole på samme sted siden 1920-tallet, den opprinnelige skolebygningen, som ble  renovert 2011, eksisterer fortsatt og brukes i dag til SFO. I tillegg er 6-årsbygget fra 1996 og hovedbygget fra 2010 i bruk.

## Referanser




## Eksterne lenker
* Åset skole (Åfjord kommune, 2023)
Moji dumky tykhi

***Moji dumky tykhi*** () er en ukrainsk dramakomedie regissert av Antonio Lukitsj. Den ble først vist i 2019 under Karlovy Vary internasjonale filmfestival.

Den kom ut på kino i Ukraina i januar 2020. Den tjente inn over 10 millioner ukrainske hryvnja i billettsalg.

## Referanser


## Eksterne lenker
*
Knut Schartum

**Knut Schartum** (født 1814 på Schartum i Sigdal, død 1891 på Strømsgodset) var en lærer, politiker, jordbruker og kirkesanger som vokste opp på Schartum gård i Sigdal. Etter Asker seminariums opprettelse gjennomgikk han et kurs der og var fra 1838 til 1886 lærer ved Strømsfjerdingen skole og kirkesanger i Strømsgodset menighet, hvor han i 1851 kjøpte et bruk av Rød og ble en gårdsbruker, i tillegg hadde han skolejorden på Sundland og fra 1857 den lille gård Bakken oppe ved Li. Schratum hadde også mange kommunale verv, en tid var han også kommunekasserer. Schartums gård ble senere sterkt oppstykket, og på dens grunn ble Rødskog Brug og Guldlistefabrik senere anlagt.

## Ordfører
Han var Skogers ordfører fra 1854 frem til 1861.

## Familie
Schartum var gift med Ambrosia Mathea Jeremiassen (født 1821 i Langesund) og sammen fikk de barna: Martine Marie (født 1848), Laura Kirstine (født 1849), Johanne Sofie (født 1854), Alette Natalie (født 1856), Elise Christine (født 1859), Knud Ambrosius (født 1861), Ambrosia Mathea (født 1862), Marie Gabrielle (født 1864) og Sven Abraham Schartum (1866 – 1949).

## Referanser
Teateråret 2023

**Teateråret 2023** er en oversikt over hendelser, verk, fødte og avdøde personer med tilknytning til teater i 2023.
## Dødsfall

## Referanser
VM i skiskyting 2015 – Normaldistanse menn

**Normaldistanse menn** under VM i skiskyting 2015 ble avholdt 12. mars 2015.

## Resultater
Rennet startet kl. 18:15.

## Referanser
VM i skiskyting 2015 – Sprint menn

**Sprint menn** under VM i skiskyting 2015 ble avholdt 7. mars 2015 kl. 14:00.

## Resultater

## Referanser


## Kilder
*Sluttresultater hos firstskisport.com
VM i skiskyting 2015 – Sprint kvinner

**Sprint kvinner** under VM i skiskyting 2015 ble avholdt 7. mars 2015.

## Resultater
Rennet startet kl. 17:30.

## Referanser
Frixos

**Frixos** (gresk: Φρίξος) var i gresk mytologi en mytisk sønn av kong Athamas i Boiotia og hans hustru, nymfen Nefele. Frixos var tvillingbror til Helle. Gjennom myten om det gylne skinn er det fortalt at han dro til Kolchis og ble gift med Kalkiope, datter til kong Aietes.

## Myten om det gylne skinn
Frixos og Helle var prins og prinsesse av Boiotia, men deres mor ble forstøtt av kong Athamas til fordel for Ino, datter av Kadmos (den mytiske grunnleggeren av Theben) og Harmonia. Ino hatet sine stebarn og ønsket å få dem drept. For å bli kvitt dem fikk hun svidd av åkrene slik at bøndene ikke kunne høste avlingen og det ble hungersnød. Bøndene gikk til orakelet og spurte om hjelp, men Ino hadde bestukket orakelet til å si at for å unngå sult måtte Frixos bli ofret til gudene, noe Athamas motvillig bøyde seg for.

Før ofringen skulle skje hadde Nefele bedt gudene om hjelp til å redde sine barn, og Hermes sendte en gyllen bukk med vinger til barna. Frixos og Helle satte seg på bukken og reddet seg unna ofringen. Etter å ha flydd langt østover ble Helle svimmel og falt av bukken. Stedet der hun druknet ble siden kalt Hellesponten («Helles hav», nåværende Dardanellene). Frixos fløy videre og kom til Kolchis, øst for Svartehavet (oldtidsrike i det nåværende Georgia). Han ble godt mottatt av Aietes, kongen av Kolchis og sønn av solguden Helios. Så godt mottatt ble han at han giftet seg med Aietes datter Kalkiope og fikk fire sønner med henne, Argus, Frontis, Melas og Kytisoros som omtales i myten om Jason og argonautene.

Bukken med det gylne skinn ble ofret til gudene. Ettersom den var blitt gitt til Frixos av gudene var dette skikken for å gi den tilbake til dem. Skinnet ble hengt opp i et eiketre i en hellig lund viet til guden Ares og voktet av en drage som aldri sov.

Ifølge noen antikke kilder, blant annet Gaius Julius Hyginus, mottok kong Aietes en spådom fra et orakel om at han skulle bli drept av etterkommer etter Aiolos, Frixos’ farfar. Aietes tok derfor livet av Frixos. Andre kilder mener at han levde fredfullt i Kolchis og døde som en gammel mann.

I historien som endte med at han ble drept heter det også at hans sønner begravde ham i strid med Aietes' ønske, og at de måtte flykte. Skipet de flyktet med forliste, og de ble funnet av Jason på skipet Argo som var på vei til Kolchis for å hente det gylne skinn. Frixos-sønnene ble med Jason som veivisere og mannskap. 

## Referanser
Mr Cool

**Erik ''Anton'' Martin Magnusson**, kjent under artistnavnet **Mr Cool**, født 6. november 1983 i Trelleborg, er en svensk komiker og rapper.

## Biografi
Mr Cool er en del av det skånske hiphop-kollektivet Rappare i Samverkan og gjorde seg bemerket som den ene halvdelen av duoen *Dubbel Trubbel* sammen med Färska Prinzen. Mr Cool har blitt kjent for sine grove tekster og kronglete humor, der temaer som pedofili, drap og voldtekt er vanlige. Som den eneste hiphop-artisten dukket han opp i 2011 på TV-programmet Kobras spesialprogram om kjønnsrock. I 2012 vant han Vendetta-turneringen og ble kåret til Sveriges beste battlerapper etter å ha møtt Björn «Grizzly» Carlsson i finalen.

Han er også aktiv som standup-komiker og deltok i humorprogrammet Specialisterna, som ble sendt i P3. Han er også kjent fra flere podcast-radioprogrammer, som *[[Specialisterna]]* og Anton Magnusson Podcast.

I april 2015 ble det kjørt en kampanje på Facebook som oppfordret besøkende til å boikotte Emmaboda-festivalen der Mr Cool ble booket til å spille. Årsaken var det som ble beskrevet som «seksistiske, rasistiske og homofobiske tekster». Mr Cool avlyste konserten sin, men opptrådte likevel på festivalen med Simon Gärdenfors.

I juni og juli 2018 ble det kjørt nok en kampanje mot Mr Cool på blant annet Facebook og Instagram, med krav om at låten «Knulla barn» skal fjernes fra strømmetjenesten Spotify. Kritikken førte til at sangen havnet som nummer én på Spotifys «Viral 50 in Sweden»-liste, før den ble fjernet fra strømmetjenesten fullstendig. Kampanjen resulterte også i at Magnusson og Simon Gärdenfors, som er med på sangen, ble politianmeldt for å ha hetset og forført unge mennesker.

## Diskografi

* 2010 - *Rap Hop (Saker som barnbarnen inte borde veta)*
* 2015 - *Discofeber (Eller: Mr Cools varnande sagor)*

## Referanser
Bernardo Enrique Witte

**Bernhard Heinrich Witte** O.M.I. (spansk: **Bernardo Enrique Witte**, født 27. juli 1926 i Vardingholt ved Rhede i Westfalen i Tyskland; død 21. februar 2015 i Mendoza i Argentina) var en tysk katolsk ordensgeistlig, misjonær og biskop av Concepción i Argentina.
## Liv og virke

### Bakgrunn
Etter andre verdenskrig var Bernhard Witte fra november 1945 til februar 1947 presteseminarist som krigsfange på det såkalte Stacheldrahtseminar (*piggtrådseminaret*) i Le Coudray ved Chartres, som ble ledet av *Abbé* Franz Stock som rektor. Bernhard Witte trådte i 1952 inn i oblatfedrenes misjonskongregasjon i *Bonifatiuskloster* i Hünfeld, og avla der sine evige ordensløfter.

### Prest
Etter videre teologistudier ble han ordinert til prest den 11. april 1954. Fra 1955 virket han som misjonær i Argentina.

### Biskop av La Rioja
Den 14. april 1977 ble han utnevnt av pave Paul VI til biskop av La Rioja i Argentina. Han ble bispeviet av biskop Ítalo Severino Di Stéfano av San Roque de Presidencia Roque Sáenz Peña den 20. mai 1977 i katedralen i Presidencia Roque Sáenz Peña; medkonsekrerende var biskopen av Villa María, Cándido Genaro Rubiolo, og den apostoliske vikar av Pilcomayo i Paraguay, Sinforiano Lucas Rojo O.M.I.

### Biskop ab Comcepción
Den 8. juli 1992 utnevnte pave Johannes Paul II ham til biskop av Concepción. Han ble innsatt i embedet den 30. august 1992.

Pave Johannes Paul II innvilget hans alderbetingede avskjedssøknad den 28. juli 2001. Etter sin emeritering var Witte medlem av ordenskonventet i Kloster Mariengarden, men boddde som skriftefar i Kevelaer.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal *Antonio Vico* (1847-1829) *1898
* Erkebiskop Filippo Cortesi (1876-1947) *1921
* Erkebiskop Nicolás Fasolino (1887-1969) *1932
* Biskop Ítalo Severino Di Stéfano (1923-2002) *1964
* Biskop *Bernardo Enrique Witte* (1926-2015) *1977

## Referanser
Darrell Harper

**Darrell L. Harper** (født 18. juni 1938, død 19. januar 2008 i Commerce Township i Michigan) var en amerikansk fotballspiller. Han spilte halfback for University of Michigan fra 1957 til 1959 og for Buffalo Bills i American Football League (AFL) i 1960. Den 11. september 1960 scoret han Bills’ første poeng. Han var også ansvarlig for lagets første avspark, field goal og ekstrapoeng.

## University of Michigan
Harper gikk på high school i Royal Oak i Michigan før han gikk på University of Michigan i 1956. Han spilte amerikansk fotball for Michigan Wolverines fra 1957 til 1959.

Som junior spilte Harper i syv av ni kamper for laget, hvor tre var som startende venstre halfback. Han ledet laget på løp i 1958, med 309 yards på løp samt 131 yards fra pasninger, 60 på returnering av avspark og 33 på returnering av punts. I en kamp mot Minnesota Golden Gophers i oktober 1958 scoret Harper en kampvinnende touchdown på første play i andre halvdel med et 58-yard løp. Harper var også lagets punter; han hadde et 61-yard punt mot Michigan State Spartans i oktober 1958.

Som senior stilte Harper til start som venstre halfback i alle de ni kampene i sesongen. I tredje kvarter av en kamp mot Minnesota i oktober 1959 tok Harper imot en punt på Michigans 17-yard linje som han returnerte 83 yards for kampens første poeng. Det var en skolerekord for lengste punt return, som ikke ble slått før David Brown returnerte en punt 88 yards i 1973. I 1959-sesongen hadde Harper 224 yards på løp, 101 yards på punt returns og 62 yards på returnering av avspark.

## Buffalo Bills
I NFLs draft i 1960 ble Harper valgt av Detroit Lions i 15. runde (#171). Han valgte heller å signere med Buffalo Bills i den nye American Football League. Han spilte halfback og placekicker for Buffalo Bills i 1960 og ledet ligaen med ti ekstrapoeng. Klokken 14:08 søndag 11. september 1960 tok Harper det første avsparket i lagets første seriekamp noensinne. Han scoret også de første offisielle poengene i lagets historie med et field goal fra 35-yard linjen. Etter å ha tatt en 3–0 ledelse etter field goalet klarte ikke Buffalo å score igjen, og tapte 27–3 mot New York Titans.

I Bills’ andre kamp (og første hjemmekamp) den 18. september 1960 klarte Harper å score på Bills’ første ekstrapoeng etter at Wray Carlton scoret lagets første touchdown.

I en kamp mot Los Angeles Chargers den 2. oktober 1960 sparket Harper det andre field goalet i lagets historie.

## Senere år og død
Etter idrettskarrieren jobbet Harper i flere år som lærer og trener på en high school i Highland Township i Oakland County i Michigan. Han var også trener for Walled Lake Central High School. Harper døde i januar 2008, 69 år gammel av benmargskreft på Huron Valley-Sinay Hospital i Commerce Township i Michigan.

## Referanser